298 C. PLINII HIST. NAT. LIB. XXXVII. 



De Polycratis tyranni gemma. 



II. i. His initiis cpit auctoritas in tantum amorein 

 elata , ut Polycrati Samio , severo insularum ac litorum 

 tyranno , felicitatis suae , quam nimiam fatebatur etiam 

 ipse, satis piamenti in unius gemmae voluntario damno 

 videretur, si cum fortunae volubilitate paria faceret : 

 planeque ab invidia ejus abunde se redimi putaret, si 

 hoc unum doluisset. Adsiduo ergo gaudio lassus, pro- 

 fectus navigio in altum, annulum mersit. Atillum piscis 

 eximia magnitudine rgi natus , escae vice raptum , ut 

 faceret ostentum , in culinam domini rursus Fortunae 

 insidiantis manu reddidit. Sardonyehem eam gemmam 

 fuisse constat : ostenduntque Romae , si credimus , in 

 Concordiae delubro , cornu aureo Augusti dono inclu- 

 sam , et novissimum prope locum , tt praelatis , obti- 

 nentem. 



De gemma Pyrrhi rgis. 



III. Post hune annulum regia fama est gemmae Pyrrhi 

 illias, qui adversus Romanos bellum gessit. Namque ha- 

 buisse traditur achaten, in qua novem Musae et Apollo 

 citharam tenens spectarentur , non arte, sed sponte na- 

 turae ita discurrentibus maculis , ut Musis quoque sin- 

 gulis redderentur insignia. Nec deinde alia, quae trada- 

 tur, magnopere gemmarum claritas exstat apud auctores : 



